钦定古今图书集成/明伦汇编/氏族典/第511卷 > 《廖用贤尚友录》 > 乐毅
## 钦定古今图书集成/明伦汇编/氏族典/第511卷 > 《廖用贤尚友录》 > 乐毅

按《史记乐毅传》：“毅先祖曰乐羊毅，贤，好兵，为魏昭王
使于燕，遂委质为臣。燕昭王以为亚卿。使乐毅约赵
惠文王，别使连楚、魏，令赵嚪秦以伐齐之利。诸侯皆
争合从，与燕伐齐。燕昭王悉起兵，使乐毅为上将军，
并护赵、楚、韩、魏、燕之兵以伐齐，破之济西，追至临菑。
昭王大悦，封毅为昌国君。乐毅留徇齐五岁，下齐七”
十馀城，皆为郡县以属燕。会燕昭王死，子立为燕惠
王。惠王自为太子时，尝不快于乐毅，及即位，乃使骑
劫代将，而召乐毅，毅遂西降赵。赵封乐毅于观津，号
曰“望诸君”，竟卒于赵。